钦定古今图书集成/明伦汇编/氏族典/第445卷 > 《廖用贤尚友录》 > 《宰相世系表》
## 钦定古今图书集成/明伦汇编/氏族典/第445卷 > 《廖用贤尚友录》 > 《宰相世系表》

柳氏出自姬姓。鲁孝公子夷伯展孙无骇，生禽，字季，
为鲁士师，谥曰惠，食采于柳下，遂姓柳氏。楚灭鲁，仕
楚。秦并天下，柳氏迁于河东。秦末，柳下惠裔孙安，始
居解县。安孙隗，汉齐相。六世孙丰，后汉光禄勋。六世
孙轨，晋吏部尚书。生景猷，晋侍中。二子：耆、纯，耆，太守，
号西眷。耆二子：恭、璩。恭后魏河东郡守，南徙汝颍，遂
仕江表。曾孙缉，宋州别驾、宋安郡守。生僧习，与豫州
刺史裴叔业据州归于后魏，为扬州大中正、尚书右
丞方舆公。五子：𬸦、庆、虬、桧、𬸚。

晋太常卿、平阳太守纯六世孙懿，后魏车骑大将军、
汾州刺史。生敏，字白泽，隋上大将军、武德郡公。从祖
弟道茂。

平阳太守。纯生卓，晋永嘉中自本郡迁于襄阳，官至
汝南太守。四子：辅、恬、杰、奋，号“东眷。”

《柳氏宰相》三人。奭、璨、浑。